Beesboerdery: Vorm volg ná funksionaliteit | Landbou
Beesboerdery: Vorm volg ná funksionaliteit
Die afgelope vyf jaar het die potensiaal van vleisbeeste aansienlik gestyg. Tog dikteer vorm eerder as funksionaliteit steeds die voorkoms van beeste, en daarom is die netto winsmarges nie noodwendig hoër nie. Foto: Gerrit van Zyl
Wanneer jy konsekwent vir 'n funksie selekteer, volg die vorm van diere wat mettertyd binne daardie funksie voldoende presteer, outomaties. Hierdie is 'n outomatiese proses waaraan ek en jy nie baie aandag hoef te gee nie.
Ek het die konsep geleer toe ek die boek The Lasater Philosophy of Cattle Raising van Tom Lasater gelees het. In dié voorloperboek oor ekologiese bestuursmetodes voor ekologie gewild geraak het, het hy baie daarop klem gelê. Funksie is sekerlik die uitkoms waarna jy streef.
Ek is oortuig 'n gesonde, lewenskragtige kalf elke jaar behoort elke beesboer se uitkoms te wees. Wanneer jy dan die diere hou wat dit elke jaar volhoubaar bereik, sal hulle mettertyd (as jy nie die omgewing kunsmatig verbeter nie) die vorm hê van diere wat daardie uitkoms binne jou bestuur bereik.